ddrg/super_eurlex huggingface dataset:
8.7

Etenkin nanoteknologioiden herkällä alalla tutkijoilla on oltava tiettyjä takuita sekä teollis- ja tekijänoikeuksien suoja. ETSK on vakuuttunut siitä, että patentointiin liittyvien ongelmien selkeä ja tyydyttävä ratkaiseminen on ensisijaisen tärkeää, jotta varmistetaan soveltavan tutkimuksen menestys nanoteknologioiden alalla. Komitean mielestä on kuitenkin välittömästi harkittava nanoteknologioita koskevien teollis- ja tekijänoikeuksien palvelupisteen (Nano-IPR Helpdesk) perustamista unionitasolle, jotta voidaan vastata tutkijoiden, yritysten ja tutkimuskeskusten tarpeisiin.
3.4

Uuden sähköistä viestintää koskevan sääntelypaketin saattamiselle osaksi kansallista lainsäädäntöä asetettu määräaika päättyi heinäkuussa 2004. Komissio korosti aihetta koskevassa kertomuksessaan erityisesti seuraavia periaatteita: markkinoita on analysoitava kilpailun periaatteiden pohjalta; yrityksiin voidaan kohdistaa sääntelytoimenpiteitä ainoastaan, jos niillä on määräävä asema; kaikkia sähköisen viestinnän palveluja ja verkkoja on kohdeltava samalla tavoin (”teknologinen puolueettomuus”). Talouskasvun edistämistä ei voida varmistaa ainoastaan kehityksen ja sähköisen viestinnän yleisen käyttöoikeuden avulla. Tuloksen saavuttamiseksi on ehdottoman tärkeää lisätä kaikkien tieto- ja viestintätekniikan käyttäjien tietoja ja taitoja.
8.1

Ehdotuksen mukaan olisi luotava järjestelmä sen varmistamiseksi, että ansastajilla on asiaan kuuluvat tiedot tai he saavat koulutusta. Ehdotuksessa ei kuitenkaan esitetä ansastuksen tekemistä luvanvaraiseksi. Myös ansastajien käyttämien ansastusmenetelmien valvonta on vaikeaa, sillä valvonta olisi toteutettava luonnossa. ETSK suosittaa, että perustetaan tiukka lupajärjestelmä, joka johtaa lupakäytäntöjen yhdenmukaistamiseen yhteisön tasolla.
2.4

Komission mielestä kyseinen prosessi on elvytettävä ja sille on asetettava uskottavat ja toteuttamiskelpoiset tavoitteet sekä jäsenvaltioiden että EU:n tasolla. Yritysten kilpailukykyä sisämarkkinoilla on edistettävä, tutkimus- ja kehittämistoimintaa vahvistettava, Euroopan yhteenliittämistä verkostojen avulla tuettava ja yleissivistävän ja ammatillisen koulutuksen laatua parannettava EU:ssa, minkä lisäksi sosiaalipoliittisen toimintasuunnitelman täytäntöönpanoa on edistettävä ja yhteiskuntaa autettava muutoksen ennakoinnissa ja hallinnassa.
5.8

ETSK kehottaa komissiota ryhtymään tarpeellisiin toimenpiteisiin pk-yritysten takausjärjestelmän vahvistamiseksi entisestään, koska kyseessä on välttämätön väline innovatiivisten pk-yritysten kehittämiseksi sekä sellaisten korkeariskisten yrityshankkeiden tukemiseksi, joita tarvitaan tutkimuksen ja teknologian kehittämiseksi. Järjestelmän avulla voidaan edistää myös muita pk-yritysten investointihankkeita, jotka eivät kuulu huipputeknologian alaan mutta joihin liittyy merkittäviä liiketoimintaintressejä ja joiden yhteydessä tulee siten voida hyödyntää kaikkia erimuotoisia rahoitusvälineitä. Tämän vuoksi komitea ehdottaa seuraavaa: a) Takaustuen on oltava kaikkien yritysten ulottuvilla niiden oikeudellisesta muodosta tai toiminta-alasta riippumatta. b) ETF-käynnistysjärjestelmään perustuvaa rahoitustukea on myönnettävä kaikentyyppisille yrityksille. c) Korkeariskisten innovatiivisten hankkeiden on saatava suhteellisesti enemmän tukea. d) ETF-pääomatuki on aina porrastettava yrityksen toiminnan tavoitteiden, työpaikkojen lisääntymisen ja innovatiivisuuden mukaisesti. e) Pankkijärjestelmä on saatava mukaan tiedon jakamiseen sekä rahoitus- ja takausohjelmien tukemiseen. f) On tutkittava mahdollisuutta, että takauksia saaneet yritykset voisivat neuvotella luottojen koroista takausjärjestelmän ja pankkien välillä solmitun keskitetyn sopimuksen pohjalta. g) On tutkittava mahdollisuutta, että takausjärjestelmästä voitaisiin tukea myös kansallisia aloitteita.
2.5.4

Vaikeus saada kansalaiset tuntemaan perustuslakisopimus omakseen on juuri siinä, että he ovat tottuneet tulemaan kuulluiksi toteutettavista toimista tai poliittisesta hankkeesta eikä toimintakehyksestä. Kansalaisten mobilisoimiseksi on tarpeen aloittaa keskustelu siitä, mitä kansalaiset ja jäsenvaltiot haluavat tehdä nyt kun periaatteet, arvot, tavoitteet ja säännöt on selvästi kirjattu perustuslakisopimukseen.
c)

Eläinten kuljetustoiminta on edelleen luvanvaraista. Lupajärjestelmä on erilainen pitkille ja lyhyille eläinkuljetuksille, ja niiden kuljettajille on omat luvan edellytykset. Myös pitkien matkojen kuljetuskalusto vaatii erillisen lupamenettelyn.
2.7

Fyysisistä ja henkisistä syistä johtuva työkyvyttömyys rajoittaa merkittävästi työvoiman tarjontaa erityisesti 50—60-vuotiaiden ryhmässä. Kyseinen ikäryhmä onkin työnteon kannattavuuden parantamista koskevan unionin strategian pääkohderyhmä. Joissain jäsenvaltioissa viidennes tai jopa neljännes 55—59-vuotiaista ja 60—64-vuotiaista saa työkyvyttömyysetuuksia. Tämä tosiasia on merkki nykypäivän työelämän huomattavasta rasittavuudesta sekä fyysisestä ja psyykkisestä kuluttavuudesta. Tätä työterveyteen liittyvää ongelmaa on pyrittävä torjumaan ennaltaehkäisevän työterveyshuollon ja terveydenhoidon avulla ja parantamalla työolosuhteita. Mikäli kyseessä ei ole täydellinen työkyvyttömyys vaan ainoastaan työkyvyn heikentyminen, ei kyseisen henkilön ole helppoa löytää itselleen työkykyään vastaavaa työtehtävää. Siksi on lisättävä tällaisten työpaikkojen tarjontaa, jotta myös työkykyrajoitteisille ihmisille voidaan antaa mahdollisuus. Useat henkilöt, jotka kärsivät tällaisesta piilotyöttömyydestä, harjoittaisivat kuitenkin mieluummin jotakin ansiotoimintaa, jos heillä vain on riittävästi työkykyä tallella. Jäsenvaltioiden tulee toteuttaa tarvittavat toimet sen varmistamiseksi, etteivät työkyvyttömät joudu työttömyys- ja työkyvyttömyysetuuksien takia työttömyysloukkuun ja että sosiaalipoliittisten toimien eri osatekijät täydentävät toisiaan yhä paremmin työkyvyttömien eduksi. On kuitenkin otettava huomioon, että työkyvyttömyys sijoittuu työkykyä mittaavalle asteikolle, ja nykyisen ajattelun mukaan yhteiskunta määrittää, milloin yksilö on työkyvytön, sen sijaan että jokin fyysinen tai muu tekijä ratkaisisi asian omista lähtökohdistaan. Tässä yhteydessä komitea varoittaa sellaisista poliittisista toimista, jotka tahattomasti johtavat todellisen työttömyystason hämärtymiseen. Työkyvyttömiä on suojeltava ja heidän tarpeitaan on tuettava vastaisuudessakin, mutta samalla on erittäin tärkeää tiivistää yhteistyötä työkyvyttömyyden seuraamiseksi ja työkyvyttömyyspolitiikan hyvien käytänteiden vaihdon kehittämiseksi kaikissa jäsenvaltioissa. Lisäksi on tärkeää luoda avoimet puitteet sellaisten hyvien käytäntöjen ja myönteisten toimenpiteiden koordinoimiseksi, joilla voidaan edistää fyysisistä tai henkisistä syistä työkyvyttömien henkilöiden työllistymistä tai ryhtymistä itsenäisiksi ammatinharjoittajiksi.
4.3

Syöpäriskin merkkiaineeksi on valittu bentso(a)pyreeni, vaikka se on vain yksi 16:sta yleisesti mitatusta tärkeimmästä PAH-yhdisteestä. Esimerkiksi YK:n Euroopan talouskomission luettelossa on lisäksi kolme muuta indikaattoriyhdistettä. ETSK katsoo, että myös muiden PAH-yhdisteiden sisällyttämistä direktiiviin olisi harkittava sen varmistamiseksi, että neljäs johdannaisdirektiivi on sopusoinnussa (ja vertailukelpoinen) muiden kansainvälisten sopimusten (kuten pysyviä orgaanisia yhdisteitä koskevan YK:n Euroopan talouskomission pöytäkirjan) kanssa.
2.5.1

Kuten komission asiakirjassa todetaan, työmarkkinaosapuolilla on oltava merkittävä asema kyseistä päätöstä koskevissa kysymyksissä, ja ne on kutsuttava mukaan päätöksen täytäntöönpanoon. Työmarkkinaosapuolten ja jäsenvaltioiden viranomaisten edustajista koostuvalle ammatillisen koulutuksen neuvoa-antavalle komitealle on tiedotettava säännöllisesti kyseessä olevan päätöksen täytäntöönpanosta.
3.1

Viraston pääasiallisiin tehtäviin (2 artikla) on sisällytettävä henkilöiden inhimillisen kohtelun edistämiseen sekä ihmisoikeuksia koskevien kansainvälisten yleissopimusten noudattamiseen liittyvät tehtävät. Erityisen tärkeää on, että tehokkaassakin rajavalvonnassa kunnioitetaan oikeutta hakea turvapaikkaa. Rajavartijakoulutuksen (5 artikla) — jota on määrä toteuttaa yhteistyössä viraston kanssa — ohjelmiin on sisällyttävä ihmisoikeuksiin liittyvää koulutusta.
3.4

ETSK on erittäin tyytyväinen siihen, ettei vitamiineja ja kivennäisaineita saa lisätä käsittelemättömiin tuoretuotteisiin eikä juomiin, joiden alkoholipitoisuus on yli 1,2 tilavuusprosenttia. Alkoholiin mahdollisesti kehittyvä riippuvuus on kiistaton. Tämän vuoksi alkoholin kulutusta ei tulisi kannustaa lisäämällä siihen vitamiineja tai kivennäisaineita.
2.2

Edellä mainituista kolmesta yhteisön erillisvirastosta, joilla on kolmikantaisuuteen perustuva hallintorakenne, Cedefop on ensimmäinen, jossa on määrä toteuttaa Euroopan parlamentin edellyttämä mukauttaminen. Samankaltainen tarkistus toteutetaan piakkoin kahdessa muussakin erillisvirastossa (Eurofound ja EU-OSHA). Thessalonikissa sijaitsevan Cedefopin työtapaa ja hallintorakenteita koskevat ehdotetut muutokset viitoittavat näin ollen kahden edellä mainitun erillisviraston muutoksia.
2.3

Equal-aloitteeseen osallistuvien kumppaneiden laaja kirjo ja heidän aktiivinen osallistumisensa kannustanee hyvän hallinnon kehittämiseen. Equalin periaatteissa ja rakenteissa ”valtaistamisen” tai voimavaraistamisen (empowerment) kannustamisen tulisi olla keskeinen osa hyvää hallintoa, mutta komissio on jättänyt käyttämättä hyvän tilaisuuden tämän asian korostamiseksi kohdassa 3.1. Aloitteen avulla luotujen verkostojen toiminnan jatkuminen (kohdan 3.1 neljäs kappale) perustuu kaikkien osapuolten valtaistamiseen muiden sidosryhmien politiikkaan ja käytäntöön vaikuttamiseksi. Komitea pitää tervetulleena syrjintää suoraan kohtaavien ihmisten osallistamista koskevia keskusteluita, mutta tässä yhteydessä on todettava, että Equalin toteutus EU:n, jäsenvaltioiden, alueiden ja kuntien tasolla on usein hierarkkista ja voi lisätä byrokratiaa sekä vähentää vastuuntuntoa, ellei näitä ongelmia tunnisteta ja vältetä. Erityisesti rahoituksen valvonnalla on usein vaikutuksia valtaistamiseen.
1.1.5

Tämän johdosta unionin ja laajemmin ottaen ETA:aan sekä eräisiin muihin valtioihin ulottuvalla alueella on voimassa kaksi järjestelmää, jotka eivät perustu yhteisön toimiin. Ensinnäkin kyseeseen tulevat kansalliset patentit, jotka teollisoikeuksien osalta toimivaltainen kansallinen viranomainen myöntää ja joita koskevat riidat ratkaistaan siinä valtioissa, jossa patentti on myönnetty. Toinen järjestelmä on vuonna 1973 tehdyn Münchenin sopimuksen mukainen eurooppapatentti. Sopimuksessa määritellään sovellettava aineellinen oikeus ja sen perusteella voidaan soveltaa yhtä ainoaa myöntämismenettelyä sopimukseen liittyvissä maissa; eurooppapatentti antaa suojaa niissä maissa, jotka oikeudenhaltija on nimennyt. Sopimuksessa ei määritellä sovellettavaa oikeutta eikä toimivaltaisia kansallisia tuomioistuimia.
Talous- ja sosiaalikomitean lausunto aiheesta "Ehdotus neuvoston asetus riisin yhteisestä markkinajärjestelystä annetun asetuksen (EY) N:o 3072/95 muuttamisesta"



Virallinen lehti nro C 311 , 07/11/2001 s. 0029 - 0029



Talous- ja sosiaalikomitean lausunto aiheesta "Ehdotus neuvoston asetus riisin yhteisestä markkinajärjestelystä annetun asetuksen (EY) N:o 3072/95 muuttamisesta" (2001/C 311/06) Neuvosto päätti 17. toukokuuta 2001 Euroopan yhteisön perustamissopimuksen 37 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "maatalous-, maaseudun kehittäminen, ympäristö" -jaosto antoi lausuntonsa 19. heinäkuuta 2001. Esittelijä oli Maria Luísa Santiago. Talous- ja sosiaalikomitea hyväksyi 12.-13. syyskuuta 2001 pitämässään 384. täysistunnossa (syyskuun 12. päivän kokouksessa) seuraavan lausunnon äänin 97 puolesta, ei yhtään vastaan 1:n pidättyessä äänestämästä. 1. Uruguayn kierroksen neuvotteluiden tuloksena riisin yhteistä markkinajärjestelyä muutettiin vuonna 1995 neuvoston asetuksella (EY) N:o 3072/95. Asetuksella otettiin käyttöön riisin tuotannolle hehtaareittain myönnettävien korvausten järjestelmä, jolla oli tarkoitus tasoittaa samasta asetuksesta johtuvaa virallisten hintojen laskua. 1.1. Nämä tasaustuet oli tarkoitus maksaa 16. lokakuuta ja 31. joulukuuta välisenä aikana. 1.2. Neuvoston asetuksessa (EY) N:o 1593/2000, joka annettiin 17. heinäkuuta 2000, riisi sisällytettiin tiettyjä yhteisön tukijärjestelmiä koskevaan yhdennettyyn hallinto- ja valvontajärjestelmään. Koska peltokasvien tasaustuet maksetaan 16. marraskuuta ja 31. tammikuuta välisenä aikana, eri viljelykasvien tasaustukien maksukautta on tarpeen yhdenmukaistaa. 2. Komission ehdotuksen tavoitteena on muuttaa riisin tasaustukien maksukausi ajaksi 6. marraskuuta ja 31. tammikuuta. 3. Talous- ja sosiaalikomitea kannattaa komission ehdotusta. Bryssel 12. syyskuuta 2001. Talous- ja sosiaalikomitean puheenjohtaja Göke Frerichs
17.1

Jäsenen on kirjallisesti ilmoitettava EKP:n puheenjohtajalle tai asianomaisen EKP:n korkean tason elimen puheenjohtajalle sekä eettiselle komitealle aikomuksestaan harjoittaa ansiotoimintaa kahden vuoden sisällä hänen toimikautensa tai tehtävänsä päättymisestä EKP:n korkean tason elimen jäsenenä. Lisäksi rajoituksena on huomioitava, että ansiotoiminta on sallittua a) merkittävässä tai vähemmän merkittävässä luottolaitoksessa vasta vuoden kuluttua toimikauden tai tehtävän päättymisestä EKP:n korkean tason elimen jäsenenä, b) muussa kuin edellä a kohdassa tarkoitetussa rahoituslaitoksessa vasta kuuden kuukauden kuluttua toimikauden tai tehtävän päättymisestä EKP:n korkean tason elimen jäsenenä, c) yhteisössä, joka osallistuu lobbaukseen suhteessa EKP:in tai antaa konsultointi- ja/tai vaikuttamispalveluita EKP:lle tai edellä a tai b kohdassa tarkoitetuille laitoksille, vasta kuuden kuukauden kuluttua toimikauden tai tehtävän päättymisestä EKP:n korkean tason elimen jäsenenä. Lisäksi rajoituksena on huomioitava, että johtokunnan ja EKP:n neuvoston jäsenet saavat harjoittaa ansiotoimintaa d) eurojärjestelmän rahapoliittisten operaatioiden tai valuuttamarkkinatoimien vastapuolissa vasta vuoden kuluttua toimikauden tai jäsenyyden päättymisestä johtokunnassa tai EKP:n neuvostossa, e) EKP:n yleisvalvonnan kohteena olevassa maksu- tai selvitysjärjestelmän operaattorissa, keskusvastapuolessa tai maksuvälineiden tarjoajassa vasta kuuden kuukauden kuluttua toimikauden tai jäsenyyden päättymisestä johtokunnassa tai EKP:n neuvostossa.
(3)

Bank of Greece on valinnut Ernst & Young (Hellas) Certified Auditors Accountants S.A.:n ulkopuolisiksi tilintarkastajikseen tilikausiksi 2022–2026 siten, että toimikausi on mahdollista uusia tilikausiksi 2027–2028,
(4)

Národná banka Slovenskan aikomuksena on uusia Deloitte Audit s.r.o.:n toimikausi tilikaudeksi 2021. Uusiminen on mahdollinen Národná banka Slovenskan and Deloitte Audit s.r.o.:n välisten sopimusjärjestelyjen mukaisesti,
2.2

EKP toteaa lisäksi, että asetuksen (EU) N:o 648/2012 1 artiklan 4 kohdan mukaan kyseistä asetusta ei pitäisi soveltaa a) EKPJ:n jäseniin, b) muihin jäsenvaltioiden toimielimiin, jotka harjoittavat vastaavanlaista toimintaa, eikä c) muihin unionin julkisiin elimiin, joiden vastuulla on julkisen velan hoito tai jotka osallistuvat sen hoitoon, joka sisältää sekä määritys- että ilmoitusvelvollisuuden (8). Sen vaatiminen, että EKPJ:n jäsenten vastapuolien olisi ilmoitettava kaikki tiedot transaktioistaan kauppatietorekistereille, rajoittaisi kuitenkin tämän poikkeuksen tehoa. Jotta estettäisiin se, että asetuksella (EU) N:o 648/2012 rajoitetaan EKPJ:n jäsenten valtuuksia suorittaa yleisen edun mukaistia tehtäviään, on olennaisen tärkeää, että erityisesti EKPJ:n jäsenten kirjanpitoa suojellaan ja että keskuspankkioperaatioiden ohjausvaikutus säilyttää tehonsa. Tämä voitaisiin varmistaa tehokkaimmin myöntämällä poikkeus johdannaistransaktioiden ilmoitusvelvollisuudesta EKPJ:n jäsenten lisäksi myös EKPJ:n jäsenten vastapuolille kyseisissä transaktioissa.
”3. ’Julkistyhteisöjen alijäämä (ylijäämä)’ on ’julkisyhteisöjen’ (S 13) nettoluotonotto (nettoluotonanto) ( B.9), sellaisena kuin se on määritelty EKT-95:ssä. Julkisyhteisöjen alijäämään sisältyvät korot ( D.41) on määritelty EKT-95:ssä.”

”3. ’Julkistyhteisöjen alijäämä (ylijäämä)’ on ’julkisyhteisöjen’ (S 13) nettoluotonotto (nettoluotonanto) (EDP B.9), sellaisena kuin se on määritelty EKT-95:ssä. Julkisyhteisöjen alijäämään sisältyvät korot (EDP D.41) on määritelty EKT-95:ssä.”

”1. ’Ennakoitua julkistalouden alijäämää ja julkista velkaa koskevilla luvuilla’ tarkoitetaan lukuja, jotka jäsenvaltiot ovat vahvistaneet kuluvan vuoden osalta. Niiden on oltava tuoreimpia virallisia ennusteita, joissa on otettu huomioon viimeisimmät julkista taloutta koskevat päätökset sekä talouskehitys ja tulevaisuudennäkymät, samoin kuin kuukausittaiset ja neljännesvuosittaiset toteutumat. Ne olisi laadittava niin vähän ennen tietojen toimittamisen määräaikaa kuin mahdollista.”

”1. ’Ennakoitua julkistalouden alijäämää ja julkista velkaa koskevilla luvuilla’ tarkoitetaan lukuja, jotka jäsenvaltiot ovat vahvistaneet kuluvan vuoden osalta. Niiden on oltava tuoreimpia virallisia ennusteita, joissa on otettu huomioon viimeisimmät julkista taloutta koskevat päätökset sekä talouskehitys ja tulevaisuudennäkymät. Ne olisi laadittava niin vähän ennen tietojen toimittamisen määräaikaa kuin mahdollista.”

”1. Jäsenvaltioiden on varmistettava, että komissiolle (Eurostatille) toimitetut toteutuneet tiedot on tuotettu asetuksen (EY) N:o 322/97 10 artiklassa vahvistettujen periaatteiden mukaisesti. Kansallisten tilastoviranomaisten vastuulla on tältä osin huolehtia siitä, että toimitetut tiedot ovat tämän asetuksen 1 artiklan säännösten sekä tietojen taustalla olevien EKT-95 -kirjaussääntöjen mukaisia.”
10.

Kuten EKP on huomauttanut aikaisemmissa lausunnoissaan, jotka koskevat kansallisia säädösluonnoksia vakuusdirektiivin panemiseksi täytäntöön, EKP painottaa, että kaikkien lainsäädäntömenettelyyn osallistuvien tahojen tulisi nykyisen suojan heikkenemisen estämiseksi tutkia huolellisesti mitkä ovat yleissopimuksen mahdolliset vaikutukset järjestelmän vakauteen ja vakuuksia koskevien toimien käsittelyyn. Tämä voisi sisältää muun muassa omistusoikeuksiin sovellettavaa lakia koskevien valintamahdollisuuksien rajoittamisen kyseiseen järjestelmään sovellettavaan lakiin tapauksissa, joissa arvopapereita säilytetään tileillä järjestelmässä, joka on systeemiriskin kannalta tärkeä (erityisesti eurojärjestelmän arvioimissa ja käyttämissä arvopaperikaupan selvitysjärjestelmissä) sekä muita toimenpiteisiin järjestelmän lopullisuuden, varmuuden ja avoimuuden varmistamiseksi. (11) Tässä yhteydessä EKP kiinnittää huomiota EKP:n ja Euroopan arvopaperivalvojien komitean (Committee of European Securities Regulators (CESR)) julkaisuun ”Standards for Securities Clearing and Settlement in the European” (jäljempänä ’EKPJ-CESR standardit’) (12). Näissä standardeissa käsitellään arvopapereiden selvityksen ja toimituksen varmuutta, luotettavuutta ja tehokkuutta koskevia periaatteita. EKPJ-CESR standardien 1 standardin mukaan arvopapereiden selvitys- ja toimitusjärjestelmillä sekä niiden välisillä yhteyksillä tulisi olla perusteltu, selvä ja avoin oikeudellinen perusta asianomaisessa oikeusjärjestelmässä. Tämä standardi on osoitettu muun muassa arvopaperikeskuksille ja merkittävimmille omaisuudenhoitajille. Kuten EKPJ/CESR 15 päivänä syyskuuta 2004 päivätyn raportin sivulla 15 todetaan, sääntöjen yhdenmukaistamista tulisi standardin mukaan edistää erilaisista kansallisista säännöistä ja säännöstöistä johtuvien ristiriitojen minimoimiseksi. Standardin mukaan monien oikeusjärjestelmien soveltaminen yhden järjestelmän puitteissa lisää oikeudellista monimutkaisuutta ja saattaa mahdollisesti vaikuttaa järjestelmän vakauteen. Selvityksen lopullisuudesta annettu direktiivi on vähentänyt näitä riskejä sellaisten sääntöjen avulla, joiden mukaisesti järjestelmään sovellettava laki sekä osapuolen oikeuksiin ja velvollisuuksiin maksukyvyttömyystilanteessa sovellettava laki määräytyvät. Samoin yhden järjestelmän yhteydessä valittujen oikeusjärjestelmien määrä tulisi olla mahdollisimman pieni. Ellei oikeudellisesta riskianalyysistä muuta johdu, saattaa olla suositeltavaa, että valitaan vain yksi oikeusjärjestelmä, jota sovelletaan kaikkiin osapuolten järjestelmässä olevalla tilillä pitämien arvopaperien omistusoikeudellisiin kysymyksiin, ja että vastaavasti sovelletaan yhtä oikeusjärjestelmää kaikkiin sopimusoikeudellisiin kysymyksiin järjestelmän ja kunkin osapuolen välisessä suhteessa. Järjestelmän lopullisuuden, varmuuden ja avoimuuden varmistamiseksi valitun lain tulisi ihannetapauksessa olla sama kuin järjestelmään sovellettava laki. (Ks. EKPJ/CESR raportti, n:o 37).
V.

Tulojen alalla tilintarkastustuomioistuimen tarkastus, joka koskee arvonlisäveroon (alv) ja bruttokansantuloon (BKTL) perustuvia omia varoja, alkaa makroekonomisista aggregaateista, joiden perusteella näiden omien varojen määrä lasketaan. Tämän jälkeen tilintarkastustuomioistuin arvioi komission järjestelmät, joiden avulla makroekonomisia aggregaatteja käsitellään kunnes jäsenvaltioiden maksuosuudet on saatu ja tiedot on sisällytetty konsolidoituun tilinpäätökseen. Perinteisten omien varojen osalta tilintarkastustuomioistuin tutkii tulliviranomaisten tilit ja analysoi tullivalvonnan alaisen maksuvirran siihen saakka, kunnes komissio on vastaanottanut asianomaiset määrät ja ne on kirjattu tileihin.
C 100/14

Erityiskertomus nro 4/2019

”Luonnonmukaisten tuotteiden valvontajärjestelmä on parantunut, mutta haasteita on yhä”

(2019/C 100/07)

Euroopan tilintarkastustuomioistuin tiedottaa, että erityiskertomus nro 4/2019 ”Luonnonmukaisten tuotteiden valvontajärjestelmä on parantunut, mutta haasteita on yhä” on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internetsivustolla: http://eca.europa.eu
C 456/29

Erityiskertomus nro 34/2018

EU:n toimielinten toimistotilat – osa hallintokäytännöistä on hyviä, mutta havaittavissa on myös erilaisia puutteita

(2018/C 456/07)

Euroopan tilintarkastustuomioistuin tiedottaa, että erityiskertomus nro 34/2018 EU:n toimielinten toimistotilat – osa hallintokäytännöistä on hyviä, mutta havaittavissa on myös erilaisia puutteita on juuri julkaistu.

Kertomus on luettavissa ja ladattavissa Euroopan tilintarkastustuomioistuimen internetsivustolla: http://eca.europa.eu.
5.

Päätettyjä tutkimuksia koskevien asiakirjojen ja arviointien tarkastelu ( 72 kohta ) Valvontakomitea on kiinnittänyt erityistä huomiota päätettyjen tutkimusten tarkasteluun, ja se on antanut sihteeristönsä tehtäväksi tutkia mahdollisimman monia tällaisia tapauksia ja laatia merkittävistä tapauksista arvioinnit. Käsittelemällä ainoastaan tapauksia, joiden tutkinta on jo päätetty, voidaan välttää vireillä oleviin tutkimuksiin sekaantumista koskevat riskit. Koska valvontakomitean sihteeristön laatimat asiakirjat on tarkoitettu yksinomaan sisäiseen käyttöön, niissä on pystytty tuomaan esille kaikki mahdolliset ongelmat, ja komitea on arvioinut ne perusteellisesti. Havaituista periaatteellisista ongelmista, erityisesti menettelyyn ja jäsenvaltioissa toteutettujen rikosoikeudellisten menettelyjen tulosten tarkasteluun liittyvistä ongelmista on tarvittaessa käyty erittäin hyödyllistä näkemystenvaihtoa valvontakomitean ja viraston johtajan tai tutkimuksista vastaavan johtajan välillä. Valvontakomitean pöytäkirjoista ei aina käy ilmi komitean kokouksissa esitettyjen huomioiden moninaisuus, sillä useat tapaukset, joiden käsittely OLAFissa on päätetty, olivat jäsenvaltioissa edelleen tutkintavaiheessa.